วันหยุดอากาศแสนสบาย แวะมาร้านกาแฟใกล้บ้าน เป็นร้านกาแฟ & studioถ่ายภาพชั้นบน  พิกัด ถ.304 ถ.ราชสีมา-ปักธงชัย ขาเข้าเมือง ฟากโรงพักโพธิ์กลาง หายากสักนิด อยู่เลยโรงพักโพธิ์กลางมา ตรงข้ามหน่วยงานน้ำบาดาล  มองหาซอยเล็กๆทางเข้า มีป้ายเล็กตรงหน้าซอย แต่มีป้ายกระท่อมเห็ดตัวใหญ่ เห็นชัดกว่า 

Alskling studio&cafe

ร้านกาแฟ ภาษาสวีเดน แปลว่าที่รัก ร้านกาแฟตกแต่งน่ารักมีสไตล์ โปร่งสบาย โทนขาวดำเก๋ๆ ร้านน่านั่ง วันนี้สั่ง

- กาแฟ ต่งหมง Tongmong ...55
- Candy lover ...105
- strawberry panini ...69

กาแฟคาปูชื่อเจ้าหมาน่ารักของร้าน ต่งหมง มาเพื่อดื่มเเก้วนี้นี่ล่ะ กาแฟคาปูฟองครีมฟูฟ่องแต่งหน้ามาน่ารัก ไม่ร้อนสักเท่าไหร่ ดื่มสามอึกหมด กินเจ้าต่งหมงเข้าไปแล้ว 

เครื่องดื่ม สั่งcandy lover แก้วนี้สีสันน่ารัก เป็นน้ำปั่นหวานๆที่เหมือนกินไอติมเรนโบว์ที่ละลายใส่เยลลี่ผสมมาเต็มแก้ว โปะหน้าด้วยไอติมเรนโบว์ เหมาะกับเด็กๆที่ชอบเครื่องดื่มรสหวาน

สุดท้าย ลองพานีนี่ ขนมปังอบอิตาลี่ ปกติได้ทานแต่ประเภทที่ใส่ชีสหรือแซลมอนนิยมวางขายเป็นอาหารด่วนแถบยุโรป หาทานได้ทั่วไป  แต่ยังไม่เคยลองทานแบบของหวาน วันนี้ลองรสหวาน สั่ง strawberry panini  เป็นขนมปังโฮลวีตใส่ซอสแยมสตรอเบอรี่อบ เสริฟพร้อมวิปครีม เมนูนี้ธรรมดาไปนิดไม้แนะนำ  สู้แบบรสทูน่าหรือแบบใส่เนื้อไม่ได้ 

สรุป วันนี้มาเพื่อกินบรรยากาศ  ขนมเล็กน้อย ร้านนี้เด่นที่บรรยากาศ สบายตาสบายใจ เมนูอาหารขนมน่ารักๆ สวยตั้งแต่เมนูจนถึงการตกแต่งขนม เสริฟสวย ไม่อิ่มท้องแต่อิ่มใจ สวยงามสมกับเป็นสตูดิโอ งานเก๋ทุกอย่าง